Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 2963

2. Dánia nyilatkozata az Európai Unióról szóló szerződés K.14. cikkéről Az Európai Unióról szóló szerződés K.14. cikke az Európai Unió Tanácsa összes tagjának, azaz valamennyi tagállamának egyhangú szavazatát kívánja meg minden olyan határozat meghozatalához, amely előírja, hogy az Európai Unióról szóló szerződés K.1. cikkében említett területeken való fellépésre az Európai Közösséget létrehozó szerződésnek a vízumokról, a menekültügyről, a bevándorlásról és a személyek szabad mozgására vonatkozó egyéb politikákról szóló IIIa. címét kell alkalmazni. Ezen túlmenően a Tanács valamennyi egyhangú határozatát annak hatálybalépése előtt alkotmányos követelményeinek megfelelően minden egyes tagállamnak el kell fogadnia. Dániában az ilyen elfogadáshoz, amennyiben a dán alkotmány szerinti felségjog-átruházásról van szó, vagy a Folketing tagjainak öthatodos többségére, vagy pedig együttesen a Folketing tagjainak többségére és népszavazáson szavazók többségére van szükség.

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes